Diari Oficial de la Generalitat Valenciana


Sumari del DOGV 676, del 06-10-1987 (1987/809724)

ORDRE d'11 de setembre de 1987, de la Conselleria d'Agricultura i Pesca, per la qual s'aprova la Classificació de les Vies Pecuàries existents al terme municipal de Palmera (València).
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/11/(3)/dof/vci/html**

### Dades del document

Número de DOGV
:   676

Data del DOGV
:   06-10-1987

Secció del DOGV
:   DISPOSICIONS GENERALS

Número del document
:   1987/809724


Data del document
:   11-09-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de setembre de 1987, de la Conselleria d'Agricultura i Pesca, per la qual s'aprova la Classificació de les Vies Pecuàries existents al terme municipal de Palmera (València).  
Vist l'expedient promogut per la Unitat Forestal de València, en compliment de l'acord Ministerial de Classificació, de 8 de novembre de 1983, tramitat correctament per aquella.  
Vists la Llei de Vies Pecuàries, de 27 de juny de 1974, el Reglament per a l?aplicació d'aquesta, de 3 de novembre de 1978, la Llei de Procediment Administratiu, de 17 de juliol de 1958, i les altres disposicions concordants.  
Vista la proposta de la Direcció General de la Producció Agrària i els informes preceptius emesos favorablement.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
S'aprova la Classificació de les Vies Pecuàries existents al terme municipal de Palmera (València), d'acord amb la descripció següent:  
1r. Sendera Reial del Litoral. Aquesta sendera, l'amplària inicial de la qual és de 20 metres, entra al terme municipal de Palmera en direcció de sud a nord, procedent del de l'Alqueria de la Comtessa, enfront del dipòsit elevat d'aigua.  
Primer tram. Segueix el Barranc de Palmera, que marca el límit entre els termes de l'Alqueria de la Comtessa i de Palmera, per terrenys d'aquest últim, amb una amplària necessària de 3 metres i una longitud aproximada de 100 metres.  
Segon tram. Travessa el perímetre urbà de sud a nord: hi entra pel carrer del Forn, abans José Antonio, després passa al carrer de d'Església, continua tot deixant a la dreta l'Ajuntament i després abandona el nucli urbà.  
L?amplària, considerada necessària, coincideix amb la dels carrers pels quals discorre, i és d'entre 7,50 a 10 metres.  
La longitud aproximada d'aquest tram és de 110 metres.  
Tercer tram. Continua en Direcció N.NO en forma de camí asfaltat, amb cultius de tarongers en ambdós costats.  
L?amplària considerada necessària correspon a la del paviment asfaltat, que és de cinc metres. Termina aquest tram a les séquies que separen els termes de l'Alqueria de la Comtessa i Palmera.  
La longitud aproximada és de 240 metres.  
Quart tram. Continua en la mateixa direcció a cavall entre els termes de l'Alqueria de la Comtessa i Palmera, tot mantenint en aquest terme el camí asfaltat anteriorment esmentat, la vora oest del qual marca la línia de mollons, queda per tant tot el camí en terme de Palmera.  
A la dreta queden els vivers Todolí i més endavant el Cementiri Municipal de Palmera. Continua entre cultius de tarongers, arriba a la coma denominada Barranquet on s'ajunten els tres termes municipals de Bellreguarde l'Alqueria de la Comtessa i Palmera, i s'endinsa en el primer terme esmentat. L?amplària necessària en aquest tram és de cinc metres i la longitud aproximada 300 metres.  
La longitud total de la sendera dins el terme és per tant de set-cents cinquanta (750) metres, aproximadament.  
Article segon  
Contra aquesta Ordre es podrà interposar recurs de reposició, previ al contenciós administratiu, davant l'Hble. Sr. Conseller d'Agricultura i Pesca, en el termini d'un mes comptador des de l'endemà de la publicació al Diari Oficial de la Generalitat Valenciana, d'acord amb el que estableix l'article 126 de la Llei de Procediment Administratiu, de 17 de juliol de 1958.  
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 11 de setembre de 1987.  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI